### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

Enhedslisten de Rød-Grønnes byrådsgruppe tog forbehold og ønskede følgende mindretalsudtalelse medsendt:

"Enhedslisten anbefaler, at udviklingsplan og kommuneplantillæg samt vejprojektet
 Ny Brendstrupvej tages af bordet. Hele planen er et frontalangreb på den grønne Brendstrup-kile og de natur- og miljøbeskyttelseshensyn, som hidtil har været mål for kommunens udvikling i området. Idéen om udvikling af en by, gennemskåret af en barriere af en Ny Brendstrupvej, er dybt uhensigtsmæssig. Planen er præget af økonomisk cigarkassetænkning: et vejanlæg skal finansieres af lokalt grundsalg. Men byudvikling bør ikke styres af økonomisk cigarkassetænkning."

Sagen blev behandlet sammen med sag 4.

Offentlig fremlæggelse af forslag til kommuneplantillæg for byudvikling ved Birthe Kristiansen. Tillæg nr. 97 til Kommuneplan 2017 samt forslag til Udviklingsplan for Marienlyst.

### Resumé

Byrådet besluttede den 9. oktober 2019 at igangsætte byudvikling omkring [adresse] og planlægning for vejforbindelse mellem [adresse] og [adresse] og med forbindelse til Paludan Müllers Vej. Det blev desuden besluttet at udbyde en række arealer ejet af [adresse] og reservere et evt. provenu til vejforbindelsen.

Der er nu udarbejdet et overordnet forslag til kommuneplantillæg og miljøvurdering om inddragelse af arealer til byudvikling ved Brendstrup/Marienlystvej (bilag 1 og 2).

Inden udarbejdelsen af forslaget er der gennemført en forudgående offentlig høring om indkaldelse af ideer og forslag til kommuneplantillæg og helhedsplan. Resultatet af høringen er opsummeret i afsnit 5.

Parallelt med kommuneplanlægningen er der udarbejdet et forslag til Udviklingsplan for området og et forprojekt for den nye vej. Der planlægges allerede nu for den fulde udbygning af området efter juni 2026, hvor den nye vejforbindelse er etableret, fx vurdering af arealbehov for offentlige servicefunktioner, fritids- og idrætsfaciliteter, og løsninger ift. regnvandshåndtering. Forslaget til udviklingsplan er vedlagt som bilag 3.

Projektet og processen for den nye vejforbindelse vil blive forelagt byrådet i en særskilt indstilling.

### Indstilling

Det indstilles:

At 1) forslag til Kommuneplantillæg nr. 97 til Kommuneplan 2017 for byudvikling ved Brendstrup/Marienlystvej, som fremgår af bilag 1, godkendes til offentlig fremlæggelse i otte uger,

At 2) miljøvurdering af forslag til kommuneplantillæg for byudvikling ved Brendstrup/ [adresse], som fremgår af bilag 2, godkendes til offentliggørelse sammen med forslaget til kommuneplantillæg,

At 3) forslag til Udviklingsplan for Marienlyst, som fremgår af bilag 3, godkendes til offentliggørelse sammen med forslaget til kommuneplantillæg,

At 4) de indkomne bidrag fra den forudgående høring behandles, som det fremgår af afsnit 5,

At 5) Kommuneplantillæg nr. 97 til Kommuneplan 2017 og forslag til Udviklingsplan for Marienlyst danner det overordnede grundlag for den videre planlægning, herunder lokalplaner med tilhørende detaljeret kommuneplantillæg for det samlede område.

At 6) at Byrådet godkender, at planlægning for området kan påbegyndes, før den nye vej er anlagt, forventeligt i juni 2026, og derudover at der kan etableres og ibrugtages op mod 1.000 boliger, som, indtil færdiggørelse af den nye vej, får adgang til eksisterende vejnet, idet der dog evt. kan etableres foranstaltninger til afhjælpning af de trafikale belastninger, som denne byudvikling vil medføre på det eksisterende vejnet.

### Sagens forløb

22-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den 26. april 2021 anbefaler, at byrådet tiltræder Magistratsafdelingen for Teknik og Miljøs indstilling af 9. marts 2021.

Osvald Mogensen tog forbehold med hensyn til konsekvenser for natur og dyreliv, kollektiv transport og vejforbindelsens påvirkning af området.

Der blev stillet spørgsmål til om udbygningen af idrætsfaciliteter er tilstrækkelig og om en firsporet skole er nok i forhold til det store antal planlagte, nye indbyggere.

Direktør Mogens Jeppesen gjorde opmærksom på, at det var planen at følge op med et mere detaljeret kommuneplantillæg mm. ultimo 2021, hvor nogle af de rejste spørgsmål vil blive adresseret.

Borgmester Villads Dam var forhindret i at deltage i sagens behandling.

 28-04-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 26. april 2021.

Enhedslisten de Rød-Grønnes byrådsgruppe tog forbehold og ønskede følgende mindretalsudtalelse medsendt:

"Enhedslisten anbefaler, at udviklingsplan og kommuneplantillæg samt vejprojektet
 Ny Brendstrupvej tages af bordet. Hele planen er et frontalangreb på den grønne Brendstrup-kile og de natur- og miljøbeskyttelseshensyn, som hidtil har været mål for kommunens udvikling i området. Idéen om udvikling af en by, gennemskåret af en barriere af en Ny Brendstrupvej, er dybt uhensigtsmæssig. Planen er præget af økonomisk cigarkassetænkning: et vejanlæg skal finansieres af lokalt grundsalg. Men byudvikling bør ikke styres af økonomisk cigarkassetænkning."

Sagen blev behandlet sammen med sag 4.